עגלה ועקרב (פסחים צד) - פורום לתורה
שליחה על ידי ראובן » 29 יולי 2018, 10:05
לדעת רש"י בדף צג עמוד א' הם המזלות שור (הנקרא עֶגלה), ועקרב. והתוס' כתבו בעמוד ב' שאינו כן שהרי מלשון הגמרא מעולם לא מצינו עגלה בדרום ועקרב בצפון נראה ששניהם לעולם למטה ואילו י"ב מזלות לעולם ששה למעלה וששה למטה.
לדעת תוס' מהו העקרב, הרי אינו נראה לעולם שום כוכב בצד דרום תמיד יחד עם העגלה (שמקובל לומר שהיא העגלה הגדולה או הקטנה) לכאורה מיירי בכוכב הנמצא לעולם בדרום ואינו נראה בארץ כמו למשל הצלב הדרומי.
למה לא ניחא לפרש כדברי רש"י ומובן בפשוטו תשובת חכמי ישראל על חכמי אומות העולם, והכוונה שלדעת חכמי אומות העולם שהגלגל חוזר והמזלות קבועים בו, והיינו י"ב מזלות שאינם זזים מכוח עצמם אלא הגלגל מוליך אותם והם קבועים בתוכו, אם כן היה ראוי שאם בתחילה עקרב זורח בדרום ושור שוקע בצפון (ורואים את שניהם מכל אחד חצי למעלה וחצי למטה כשהם באמצע שקיעתם וזריחתם), היה ראוי ש12 שעות אחרי כן הגלגל יסתובב כדרך כל גלגל ונמצא שבאותו מקום שהיה בתחיל שור נמצא עכשיו עקרב וממילא הוא בצפון וכן להיפך בעקרב ששור יעבור לדרום.